નોટબંધી : ત્રણ વર્ષ પછી પણ ગુજરાતના કાપડઉદ્યોગ પર માઠી અસર કેમ?\nYouTube કન્ટેન્ટ પૂર્ણ, 1

નાની-નાની ગલીઓથી પસાર થતાં અનેક સ્થળોએ આ ધાગા-કટિંગનું કામ કરતી મહિલાઓ જિન્સ પૅન્ટના ઢગલાની આસપાસ બેઠેલી જોવા મળી.

આ મહિલાઓ કહે છે કે એક સમયે આખી પોળમાં માત્ર આ એક જ કામ હતું, પરંતુ નોટબંધી બાદ કામ ઘટતું ગયું અને આજે સ્થિતિ એવી છે કે ઘણી મહિલાઓએ કામ શોધવા પોળથી બહાર જવું પડે છે.

મહિલાઓના કામ પર નકારાત્મક અસર

એક સમયે આ પોળની તમામ મહિલાઓ સવારની રસોઈ કરીને ધાગા-કટિંગના કામમાં લાગી જતી હતી.

નોટબંધી પહેલાં કપડાં ભરેલી પેડલ રિક્ષાઓથી ભરચક દેખાતી આ પોળમાં હવે ચહલપહલ ઘટી ગઈ છે.

નોટબંધીને કારણે અમદાવાદના ઘી-કાંટા વિસ્તારની લગભગ દરેક પોળની કાપડઉદ્યોગ સાથે સંકળાયેલી મહિલાઓના કામ પર નકારાત્મક અસર પડી છે.

એક સમય એવો હતો કે ઘરના પાયાના ખર્ચ ચૂકવાઈ જાય પછી મહિલાઓ મનોરંજન માટે ફિલ્મ પણ જોવા જઈ શકતી હતી.

બીબીસી ગુજરાતી સાથેની વાતચીતમાં તેમણે કહ્યું કે નોટબંધી પછી આવક એટલી ઘટી ગઈ છે કે મોટાભાગની મહિલાઓએ છેલ્લાં ત્રણ વર્ષથી કોઈ વધારાનો ખર્ચ કર્યો જ નથી.

મહિલાઓએ ઘસાવું પડે છે

"ઘરની આવક ઓછી થાય કે બંધ થાય તો સૌથી પહેલાં ઘરની મહિલાએ ઘસાવું પડે અને અમે ઘસાયાં છીએ."

"અમે છેલ્લાં ત્રણ વર્ષથી પોતાને માટે કોઈ ખરીદી કરી નથી કે નથી, એટલા પૈસા ક્યાંથી લાવવા?"

આવો સવાલ પટણી પોળની એક મહિલા મીનાક્ષી સોલંકીએ અમને કર્યો.

મીનાક્ષીબહેનનું કહેવું છે કે તેઓ ત્રણ વર્ષ અગાઉ તેમની એક દિવસની કમાણી 500 થી 600 રૂપિયા જેટલી થતી હતી પરંતુ હવે દિવસની માંડ 60-70 રૂપિયા જ કમાણી થાય છે.

મીનાક્ષીબહેનનો એક દીકરો પણ ઘી-કાંટાના કાપડબજારમાં જ કામ કરતો હતો પરંતુ બંધ થઈ રહેલી સિલાઈની ફેકટરીઓ બંધ થઈ રહી હોવાથી કામદારોની સાથે-સાથે તેમની પણ નોકરી જતી રહી છે એવું મીનાક્ષીબહેન જણાવે છે.

તેઓ કહે છે, "હવે હું આમ-તેમ કંઈ પણ કામ કરી લઉં છું, કાપડબજારથી તો હવે વધુ આશા રહી નથી."

'ભાવ એનો એ જ તો પણ કામ ઓછું'

અમદાવાદનો ઘી-કાંટા વિસ્તાર કાપડ-સિલાઈની ફેકટરીઓ તેમજ હૉલસેલ અને છૂટક કાપડના બજાર માટે જાણીતો છે. ગુજરાતભરમાંથી છૂટક વેચાણકારો અહીં કાપડ ખરીદવા માટે આવે છે.

ફેકટરીઓમાંથી નીકળેલાં પૅન્ટ-શર્ટ વગેરે જેવાં કપડાં પર સિલાઈ પછી રહી ગયેલા વધારાના દોરા કાપવાનું કામ આ વિસ્તારની પોળોમાં રહેતી મહિલાઓ દાયકાઓથી કરે છે, જે ધાગા-કટિંગના કામ તરીકે ઓળખાય છે.

એક પૅન્ટ કે શર્ટના દોરા કાપે તો તેમને એક નંગ દીઠ એક રૂપિયો મળે છે.

છેલ્લા એક દાયકાથી આ...\n\ntl;dr:
ઘી-કાંટાની પટણી પોળમાં પ્રવેશતાં સાથે જ નાના ઝુંડમાં બેઠેલી મહિલાઓ જિન્સ પૅન્ટ પરથી દોરા કાપતી નજર પડે છે.